TACC เปิดตัว “Fruit Punch Hi-C” เจาะกลุ่มคนรักสุขภาพ ดันรายได้ปีนี้โต 10%
TACC เปิดตัวสินค้า “Fruit Punch Hi-C” วางจำหน่ายเซ่เว่นอีเลฟเว่นทั่วประเทศ เพื่อขยายตลาดไปสู่กลุ่มลูกค้า Health & Wellness เจาะกลุ่มคนรักสุขภาพ ดันรายได้ปีนี้โต 10%
TACC เปิดตัวสินค้า “Fruit Punch Hi-C” วางจำหน่ายเซ่เว่นอีเลฟเว่นทั่วประเทศ เพื่อขยายตลาดไปสู่กลุ่มลูกค้า Health & Wellnessเจาะกลุ่มคนรักสุขภาพ ดันรายได้ปีนี้โต 10%
23 มิ.ย. 2565

นายชัชชวี วัฒนสุข ประธานกรรมการบริหาร บริษัท ที.เอ.ซี.คอนซูเมอร์ จำกัด (มหาชน) หรือ TACC เปิดเผยว่าปัจจุบันกลุ่มผู้บริโภคหันมาใส่ใจเรื่องสุขภาพมากขึ้น ทำให้บริษัทตัดสินใจเดินหน้าเข้าสู่ตลาด Health &amp; Wellness อย่างต่อเนื่อง ตั้งแต่ปีที่ผ่านมาด้วยการเปิดตัวน้ำแร่อัลคาไลน์ธรรมชาติ “EIGHT PLUS x Jay The Rabbit” ทางเลือกใหม่ของคนที่ใส่ใจเรื่องสุขภาพ โดยวางขายที่ร้าน 7-ELEVEN ทุกสาขาทั่วประเทศ ในฐานะ Key Strategic Partner
โดยล่าสุด บริษัทจึงได้ร่วมกับ 7-Eleven พัฒนาเครื่องดื่มเพื่อสุขภาพ เพื่อขยายตลาดไปสู่กลุ่มลูกค้า  Health &amp; Wellness โดยในวันที่ 23 มิถุนายน 2565 ได้เปิดตัว Fruit Punch Hi-C เครื่องดื่มเย็นในโถกด (Jet Spray) ซึ่งมั่นใจว่าจะได้รับการตอบรับจากผู้บริโภคเป็นอย่างดี เนื่องจากมีวิตามินซีสูง ช่วยเพิ่มภูมิต้านทานให้แก่ร่างกาย สอดคล้องพฤติกรรมผู้บริโภคในยุค New Normal ที่ใส่ใจในเรื่องของสุขภาพ
ทั้งนี้ Fruit Punch Hi-C เครื่องดื่มสีชมพูอมส้มสวยหวาน ได้จากการผสมผสานที่ลงตัวระหว่างรสชาติเข้มข้นเปรี้ยวอมหวานของสตรอเบอร์รี่ และกลิ่นหอมของผลไม้รวมอันเป็นเอกลักษณ์ ให้คุณได้ดื่มด่ำรสชาติความสดชื่นอย่างเต็มที่มีวิตามินซีสูง ช่วยเพิ่มภูมิต้านทานให้แก่ร่างกาย เติมความสดชื่นระหว่างวัน หรือทานคู่กับอาหารจานโปรด ด้วยเครื่องดื่มพันซ์ ช่วยเพิ่มความสดใส กระปรี้ประเปร่าได้เป็นอย่างดี
“มั่นใจว่าการเปิดตัวสินค้าใหม่ ในโถกด Jet Spray ของ 7-Eleven ในครั้งนี้ จะช่วยกระตุ้นยอดขายในช่วงครึ่งปีหลังเติบโตตามแผน สนับสนุนรายได้ในปีนี้เติบโต 10% ตามเป้าหมายที่วางไว้” นายชัชชวี กล่าว